ჩიტიფეტვა

ჩიტიფეტვა () — ერთ-, იშვიათად მრავალწლოვან ბალახოვან მცენარეთა გვარი მარცვლოვანთა ოჯახისა. 

40-მდე სახეობა გავრცელებულია უმთავრესად ზომიერ ზონებში — ხმელთაშუაზღვისპირეთში, აღმოსავლეთით ინდოეთამდე, სამხრეთით კი ეთიოპიამდე, აგრეთვე აფრიკაში, ჩრდილოეთ და სამხრეთ ამერიკაში. ზოგი სახეობა, განსაკუთრებით კანარის ჩიტიფეტვა და ტუბერიანი ჩიტიფეტვა, ბევრგან მოშენებულია და ველურდება, ანდა გზადმოყოლილია როგორც სარეველა. 

საქართველოში ცნობილია 3 სახეობა, იზრდება მთის ზედა სარტყელამდე ველობებზე, ბუჩქნარებში, სარეველად. ჩიტიფეტვას სახეობები საკვები მცენარეებია. მარცვალს იყენებენ საჭმელად, საფეიქრო მრეწველობაში, ხალხურ მედიცინაში, ფრინველების საკვებად.

ლიტერატურა

კატეგორია:მარცვლოვანნი